ddrg/super_eurlex huggingface dataset:
23.

mener derfor, at det kan være nyttigt at foreslå en mere deltagelsesbaseret tilgang, bl.a. ved hjælp af partnerskabsordninger, som allerede har vist sig at være afgørende, når det handler om at få befolkninger til at lære hinanden at kende, at hjælpe kandidatlandenes administrationer med at bekæmpe korruption i den offentlige forvaltning og at tilskynde lokale, regionale og nationale regeringer til at gennemføre de nødvendige reformer af det administrative apparat og retsvæsenet;
33.

understreger, at de demografiske forandringer gør det nødvendigt med en ny tilgang til livslange erhvervskarrierer. I såvel det private erhvervsliv som det offentlige bliver en bedre udnyttelse af ældre arbejdstageres erfaringer afgørende. Det er vigtigt, at de ældre indrømmes mere fleksibilitet i de sidste år af deres arbejdsliv. Initiativer som f.eks. telearbejde, flekstid og gradvis tilbagetrækning er vigtige valg, som ældre arbejdstagere bør have mulighed for at træffe, og som kan få dem til at blive længere på arbejdsmarkedet. De europæiske samfund og frem for alt arbejdsmarkedets parter bør udvikle nye modeller for fordelingen af den erhvervsaktive periode, for på den ene side at skabe bedre beskæftigelsesmuligheder for unge og på den anden side fremme mulighederne for at arbejde i en højere alder;
3.

bakker udtrykkeligt op om, at den for stabiliseringen af hele regionen nødvendige reformproces fortsættes; er imidlertid klar over det dilemma, et mere langsigtet tiltrædelsesperspektiv stiller de potentielle kandidatlande over for: jo mindre konkret målet om tiltrædelse forekommer, desto større er risikoen for, at reformprocessen mister sin dynamik. Dette må imidlertid ikke føre til en lempelse af tiltrædelseskriterierne eller en opgivelse af princippet om en streng overholdelse af de stillede betingelser; gør opmærksom på, at det må dreje sig om at skabe incitamenter for og yde hjælp til, at reformprocessen fortsættes på alle niveauer;
4.

bemærker, at det slet ikke er nok at udtale, at »de lokale myndigheder spiller en meget væsentlig rolle i forbindelse med gennemførelsen af årtusindudviklingsmålene«, da regeringsførelse forudsætter, at der på alle et lands myndighedsniveauer findes regeringsførelsesformer, der bygger på principperne om gennemsigtighed og deltagelse af befolkningerne og under overholdelse af nærhedsprincippet; derfor bør gennemførelsen af Kommissionens meddelelse ske ud fra følgende principper: a) regeringsførelsen skal foregå ved, at der etableres troværdige og kompetente lokale myndigheder, som over for deres borgere kan påvise fremskridtene ved en demokratisk decentralisering, til gavn for respekten for deres rettigheder og opfyldelse af deres behov; b) i alle EU's samarbejdspolitikker og -programmer — Kommissionen og medlemsstaterne under ét — bør der tages behørigt hensyn til det nødvendige i at tildele udviklings- og overgangslandenes lokale myndigheder midler, som er på højde med de ansvarsopgaver, som påhviler dem, og tildele de lokale myndigheder i EU midler, som sætter dem i stand til at bistå dem med deres erfaringer og deres knowhow; c) fremskridtene i den lokale regeringsførelse og de hindringer, som man måtte støde på, bør løbende være genstand for evalueringer på nationalt plan. De indhøstede erfaringer bør samles i regionale observatorier udformet som kontaktpunkter for udvekslinger mellem lokale folkevalgte fra forskellige lande og formidling af god praksis. Disse observatorier bør tillige — således som Observatoriet for det decentraliserede samarbejde mellem EU og Latinamerika i Barcelona gør det — udarbejde opgørelser over forbindelserne mellem de lokale myndigheder i den pågældende region og lokale myndigheder i EU eller eventuelt i andre regioner; i denne sammenhæng bør den prioriterede opgave i dag være at oprette et andet observatorium for forbindelserne med de territoriale myndigheder i Afrika; d) generelt bør decentraliseringsprocesserne i udviklingslandene være genstand for særlig opmærksomhed ved udarbejdelsen af hvert landestrategipapir;
39.

foreslår endelig på baggrund af ovenstående og med henblik på den rolle og betydning, der kan tillægges »Regioner for økonomisk forandring«, at Regionsudvalget i overensstemmelse med sine institutionelle forpligtelser i forbindelse med initiativets gennemførelse påtager sig en rolle som repræsentant, samarbejdspartner og støtte, som kan være af afgørende betydning. Udvalget henviser navnlig til de tidligere omtalte specifikke redskaber, der kan gøre det muligt at spille denne rolle: a) at deltage i udarbejdelsen af nye operationelle programmer, »Interreg IV C« og »Urbact 2007-2013«, på baggrund af passende hørings- eller deltagelsesordninger; b) at spille en effektiv rolle i integrationen af den regionale og den lokale dimension i relation til de emner, der er blevet valgt i forbindelse med fastlæggelsen af de overordnede tematiske retningslinjer, gennemførelsesbetingelserne og de direkte finansieringsprogrammer (»Interreg IV C« og »Urbact 2007-2013«); i den forbindelse at opretholde en løbende udveksling af oplysninger med de myndigheder, der forvalter disse programmer, og eventuelt invitere disse til regelmæssige høringer hos Regionsudvalget, samt at sørge for, at de pågældende myndigheder med jævne mellemrum udarbejder en rapport til udvalget; c) at sikre gensidig inddragelse af hhv. Kommissionens og Regionsudvalgets repræsentanter i deres respektive arrangementer med henblik på at dele og udveksle oplysninger om de erfaringer, der høstes i forbindelse med »Regioner for økonomisk forandring«; d) at deltage i gennemførelsen af »Interreg IV C«- og »Urbact 2007-2013«-programmerne med høringsfunktion; dette skal ske ved, at Regionsudvalget udpeger et medlem til at deltage i de to programmers overvågningsudvalg; e) at samarbejde om i de kommende netværk at fremme — evt. ved hjælp af en foreløbig studie — anvendelsen af en europæisk gruppe for territorialt samarbejde (EGTS), som er et nyt juridisk redskab til at styre og fremme det territoriale samarbejde; f) at deltage aktivt i demonstrations- og formidlingsaktiviteterne inden for rammerne af en samordnet kommunikationsplan på de betingelser, der aftales i forbindelse med udarbejdelsen af en sådan plan; g) at skabe synergi og komplementaritet mellem »Regioner for økonomisk forandring«-initiativet og Regionsudvalgets platform til overvågning af Lissabon-processen;
—

mener, at det indre marked har behov for nye initiativer for at kunne tage disse udfordringer op i de kommende år. Det indre marked består nu af 27 medlemsstater. Det er altså meget mere komplekst, end da det blev oprettet. Endvidere opererer det indre marked nu i en global kontekst. Det må derfor omstilles fra at være et internt projekt i EU til at udgøre et effektivt instrument til at forbedre EU's konkurrenceevne over for resten af verden og styrke den territoriale, økonomiske og sociale samhørighed og til at opfylde målene i Lissabon-dagsordenen. Lokale og regionale myndigheder spiller i den forbindelse en central rolle;
3.12

Gennem sin dækning af alle områder i EU udgør samhørighedspolitikken en passende ramme på europæisk plan for en afbalanceret økonomisk og social udvikling. Ved at tage højde for faktorer vedrørende såvel konvergens som konkurrenceevne skaber den grundlæggende forudsætninger for opbygning af erfaring og udveksling af god praksis. Derudover frembyder den en integreret ramme for gensidig læring, idet den giver mulighed ikke kun for finansiering, men også efterligning af succesfulde initiativer gennem konkrete former for gennemførelse.
2.6.4

for at forbedre brugen af EU's finansielle instrumenter for (a) på kort sigt at bistå de medlemsstater eller regioner, som direkte påvirkes af den stadig voksende bølge af ulovlig indvandring, og (b) på længere sigt for at bistå tredjelande med at opnå en politisk og økonomisk udvikling og derved dæmme op for interessen blandt deres borgere for at søge ulovlig indrejse i EU-territorium. Regionsudvalget støtter i den sammenhæng forslaget fra Europa-Parlamentets Budgetudvalg om at oprette et agentur på Malta med specifikt ansvar for at behandle spørgsmålet om ulovlig indvandring og asylansøgninger fra tredjestatsborgere;
4.4

er overbevist om, at det er vigtigt at sikre en mere effektiv og enkel procedure for den fremtidige registrering. Kommissionen bør stå for registret. Der bør kun være ét kontaktpunkt for registrering ved alle EU-institutioner, og registreringen bør gælde hele organisationer i stedet for individer. Set i lyset af, at udvalget allerede ligger inde med information om de regionale og lokale myndigheder og de sammenslutninger, der repræsenterer dem, er der ingen grund til, at hver lokal og regional myndighed og/eller sammenslutning skal registreres individuelt. Regionsudvalget kunne således videregive disse informationer til Kommissionen, således at de kan medtages under det relevante registerområde;
2.15

foreslår, at der ud over de skitserede kortsigtede foranstaltninger også oprettes en foranstaltning, der vil gøre det muligt for politiet at samarbejde på tværs af grænserne om kontrol af straffeattester for de medarbejdere og frivillige, der arbejder med børn. Regionsudvalget opfordrer endvidere kraftigt til, at man som led i strategien overvejer at oprette et EU-register over børnesexforbrydere og at give politiet adgang dertil;
1.

anser handlingsplanen om en god alderdom i informationssamfundet for et særdeles vigtigt skridt i udviklingen af det europæiske informationssamfund. Investeringer i informations- og kommunikationsteknologi (IKT) er et vigtigt redskab for kommuner og regioner i deres bestræbelser på at løse udfordringerne i forbindelse med en aldrende befolkning. Ved hjælp af disse investeringer kan man forbedre de ældres livskvalitet, støtte deres sociale integration, give dem mulighed for at bidrage med deres erfaringer og færdigheder til at udvikle samfundet samt fremme den lokale og regionale konkurrenceevne og vækst med nye produkter og tjenester. Regionsudvalget har allerede i en tidligere udtalelse om i2010-strategien for det europæiske informationssamfund bifaldet, at de voksende behov i et samfund med stadig flere ældre gøres til et af tre centrale indsatsområder (1);
129.

finder, at det er vigtigt at fremme samarbejdet mellem EU's regioner for at kunne udveksle informationer om støttemidlernes effektivitet, fremtidige emner og gennemførelsesprocedurer samt sammenligne de enkelte regioners resultater; understreger især, at Kommissionens initiativ med titlen »Regioner for økonomisk forandring«, som sigter på at fremme den økonomiske modernisering og forbedre konkurrenceevnen, er et potentielt vigtigt instrument til at udnytte og udbrede mere udviklede regioners erfaringer og god praksis;
24.

finder, at udveksling af god praksis mellem de lokale og regionale myndigheder og medlemsstaterne er helt afgørende for at udvikle effektive tilpasningsstrategier, og anser det for EU's opgave at sikre, at denne udveksling af information og god praksis finder sted både i og uden for EU;
Regionsudvalget giver sin fulde støtte til Lissabon-målene, men advarer samtidig mod alt for ensidigt at betone kulturens økonomiske betydning. Kulturens betydning for etableringen af gode og dynamiske levevilkår (en forudsætning for udvikling) er lige så vigtig. Det opfordrer Fællesskabet til først og fremmest at opfylde sin traktatfæstede opgave om at fremme »ikke-kommerciel kulturudveksling« (EF-traktatens artikel 151, stk. 2, litra c).

Regionsudvalget vil have slået klart fast, at Lissabon-målene kun kan gennemføres effektivt, hvis EU i sin kulturindsats sætter fokus på den samfundsmæssige betydning af kulturens immaterielle værdier. Udvalget finder, at fremme af kulturel uddannelse og kulturelt samarbejde er en forudsætning for at kunne udnytte samfundets kreative ressourcer og sikre kultursektorens fremgang. Kultur kan eksistere uden en kultursektor, men ingen kultursektor kan overleve uden kultur.
23.

Det er ønskeligt at indføre et samarbejde på europæisk plan, der gør det muligt at undersøge GNSS-applikationerne, ikke blot ud fra et sikkerhedsmæssigt synspunkt, men også ud fra et kompatibilitets- og interoperabilitetssynspunkt. Vi finder det ikke særlig heldigt, at der opstår gensidigt inkompatible applikationer på nationalt og regionalt plan, hvilket er tilfældet i dag for så vidt angår de nationale vejafgiftssystemer. Det ville i øvrigt være relevant at udforme en enkelt ramme, som gør det muligt at definere en fælles tilgang til indførelsen af foranstaltninger til sikring af en pålidelig funktion i Galileo-positioneringssystemet (med et integritetsniveau for så vidt angår sikkerheden, der overholder de gældende standarder) under hensyn til de faktorer, der kan påvirke systemets funktion på lokalt niveau og de forskellige niveauer, der kræves for så vidt angår lokaliseringspræcisionen. Det haster med at fastlægge, hvem der har ansvaret i forbindelse i forbindelse med »regulerede offentlige tjenester« på europæisk og nationalt niveau, således at projektet kan fungere koordineret og sammenligneligt i alle medlemsstater.
38.

bifalder Kommissionens forslag om, at en kontinuerlig, vedvarende og ligeligt fordelt reduktion af antallet af arbejdsulykker i perioden 2007-2012 fortsat er hovedmålet for fællesskabsstrategien, og er enig med Kommissionen i, at det samlede mål for EU27 i den nævnte periode bør bestå i at sænke antallet af arbejdsulykker og erhvervssygdomme med 25 %, selvom en sådan målsætning måske kan virke for demonstrativ;
41.

slår fast, at det kun i få tilfælde og i meget begrænset omfang er muligt for de lokale og regionale myndigheder at påvirke prisstrukturen på energiområdet. I de tilfælde, hvor der i stort omfang kan gøres brug af egne energiressourcer, og disse samtidig i omkostningsmæssig henseende er konkurrencedygtige i forhold til andre energiråstoffer på et liberaliseret marked, opstår muligheden dog. Derudover kan man forsøge gennem bevidsthedsskabende foranstaltninger at skabe forståelse blandt borgerne for og accept af, at indførelse af vedvarende energi medfører øgede omkostninger. Økonomisk støtte, der forlænges i det uendelige (tilskud til dækning af udgifter til energi og opvarmning), sættes der spørgsmålstegn ved, eftersom en sådan støtte som regel ikke bevirker nogen adfærdsændring blandt forbrugerne. Udvalget går i stedet ind for fremme af foranstaltninger til energieffektivisering, da disse både medfører besparelser og øget livskvalitet. En sådan støtte bør omfatte adgang til information om energiforbrug for forbrugerne (intelligente målere) samt adgang til information om energiforbruget i bestemte områder for de lokale og regionale myndigheder, så disse kan målrette effektivitetsfremmende foranstaltninger og tilskud, uden at det går ud over personer med begrænsede indtægter (brændstoffattigdom);
39.

Regionsudvalget bemærker, at de lokale og regionale myndigheder på flere måder allerede bidrager til at opnå de europæiske klimapolitiske mål, for eksempel ved at: a. formidle viden til offentligheden, for eksempel i skolerne, om behovet for at handle for at hindre yderligere klimaændringer, b. gøre klima- og energipolitik til en styrende faktor i den fysiske planlægning, c. fremme investeringer i infrastruktur for biomasse og tankstationer for biobrændstoffer, d. fremme investeringer i varmeanlæg, hvis varmeforsyning (overskudsvarme, geotermisk varme, underjordisk varme- og kuldelagring) stemmer overens med efterspørgslen, e. styrke skift af transportmidler, for eksempel ved hjælp af politikker for fysisk planlægning, f. styrke den regionale offentlige transport, for eksempel ved hjælp af letbaneforbindelser, g. styrke planlægningen og anlægget af gangstier og andre transportveje for ikke-motoriseret trafik, h. fremme ren teknologi i offentlig transport med grønne offentlige indkøb, i. forenkle tilladelsesprocedurerne for projekter vedrørende vedvarende energi, j. styrke de lokale og regionale myndigheders regulering af energieffektivitet gennem etablering af ekspertcentre, k. etablere internationale partnerskaber for at udvide den internationale koalition for bekæmpelse af klimaændringer og videreformidle energibesparende teknologi til mindre udviklede lande, l. forstærke forskning i og udvikling af teknologi ved at oprette regionale energicentre (energy valleys), m. knytte målene om energieffektivitet og vedvarende energi til regionale mål som beskæftigelse, innovation og socialpolitik, n. opstille ambitiøse mål samt handlingsplaner for lokale og regionale emissionsbegrænsninger, såsom »klimaneutrale områder« eller »klimaneutrale offentlige transportmidler og bygninger«, o. anvende offentlige indkøb som et instrument til at mindske og effektivisere energianvendelsen i forbindelse med varer og tjenesteydelser, p. tilskynde til at behandle organisk materiale og råmaterialer på regionalt og lokalt niveau, eftersom mindre transport vil forbedre CO2-balancen.
7.

mener, at der i grønbogen om det europæiske forskningsrum generelt mangler det perspektiv, at et forstærket samarbejde mellem den offentligt finansierede forskning og andre samfundsaktører også vedrører de lokale og regionale myndigheder. Det vedrører ikke kun industrien, som nævnes i visse tilfælde. I mange medlemsstater har det lokale og regionale niveau ansvaret for vigtige områder af den offentlige velfærd. Et veludviklet samarbejde mellem universiteterne og de offentlige aktører er vigtigt, eftersom der er et stort behov for »sociale innovationer«, ikke mindst for at kunne tackle de store samfundsudfordringer og dermed bidrage til at nå målsætningerne for Lissabon-strategien;
19.

opfordrer til særlig opmærksomhed omkring de EU-regioner i Middelhavs- og Atlanterhavsområdet, der oplever en særlig stærk tilgang af ulovlige indvandrere, og som mangler ressourcer til at håndtere et stort antal indvandrere; respekten for den menneskelige værdighed kræver en hurtig og markant indsats på lokalt, regionalt og europæisk niveau for at forhindre flere tragedier med ulovlige indvandrere, der dør i stort tal i forsøget på at nå EU's kyster, og afbøde konsekvenserne for sikkerheden og sammenhængskraften i hele EU; understreger derfor, at der er behov for en politik på kort sigt, der hurtigt og effektivt kan imødegå de problemer, som en tilgang af ulovlige indvandrere skaber, og opfordrer kraftigt til, at der indføres et finansielt instrument specielt for regioner med et højt indvandringsniveau og for transitområder med stor tilgang af ulovlige indvandrere;
2.11

understreger, at de lokale og regionale myndigheder kan spille en vigtig rolle i gennemførelsen af bæredygtig udvikling; opfordrer Kommissionen til at udarbejde initiativer til støtte for social, by- og miljømæssig genopretning af byområdernes ydre periferi; anbefaler at fremme lokale Agenda 21, også i anvendelsen af EU's fonde, som det vigtigste hovedinstrument til at gennemføre omfattende inddragelsesprocesser; finder det derfor nødvendigt at udvide inddragelsesprocesserne for dels at sikre, at de relevante beslutningsprocesser er i overensstemmelse med værdisystemet i de berørte samfund, hvilket markedet på grund af sin egenart ikke er i stand til, dels at forbedre kvaliteten af den videnskabelige praksis; anbefaler, at man på alle niveauer fremmer fuld gennemførelse og anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser og adgang til klage på alle områder, der vedrører bæredygtig udvikling: økonomi, samfund, miljø og institutioner;
19.

bifalder Kommissionens plan om inden for det 7. rammeprogram for forskning og teknologisk udvikling at se på, om forskningen på EU-plan kan yde et bidrag til EU-strategien til støtte for medlemsstaterne i deres bestræbelser på at reducere antallet af alkoholrelaterede skader;
46.

understreger, at det er vigtigt at gøre proceduren for midlertidig ansættelse mere fleksibel og hurtig og at definere kanalerne for sæsonbetinget indvandring som forudset i politikplanen for lovlig indvandring af 2005; dette kan bidrage til at forebygge en stadig fortsættelse af irregulære kontraktforhold;
41.

fremhæver behovet for at etablere en lang række forskellige informations- og kommunikationskanaler for på den måde at give alle EU-borgere mulighed for at tilegne sig viden om EU og deltage på lige vilkår.
Det europæiske år forventes at anspore til debat og skabe løsninger, der gør det muligt for fattige og socialt udstødte at deltage i samfundslivet på en meningsfuld måde, at fremme de organisationer, som de deltager i, og at tilvejebringe stærkere rammer for deres inddragelse i aktiviteter, der er udformet med henblik på at gøre en markant indsats for at få udryddet fattigdommen. Det europæiske år vil medvirke til at give den åbne koordinationsmetode større virkning i marken.

Det europæiske år forventes at anspore til debat og skabe løsninger, der gør det muligt for fattige og socialt udstødte at blive integreret og at deltage i samfundslivet på en meningsfuld måde, at fremme de organisationer, som de deltager i, og at tilvejebringe stærkere rammer at skabe gunstige betingelser for effektive empowerment-tiltag, der kan sikre for deres medinddragelse i aktiviteter, der er udformet med henblik på at gøre en markant indsats for at få udryddet fattigdommen. Det europæiske år vil medvirke til at give den åbne koordinationsmetode større virkning i marken.
43.

minder om, at medlemsstaternes manglende overholdelse af deres forpligtelse til at vedtage de nødvendige gennemførelsesbestemmelser går ud over EGTS-konceptets potentiale, og opfordrer derfor Kommissionen til indtrængende at henstille til medlemsstaterne at opfylde deres forpligtelser på området;
13.

Det vigtigste instrument i aktiv inddragelse er forbedringen af aktiv integration. Med henblik på at nå alle individer er der behov for en helhedsstrategi for den aktive integration. For hver region, målgruppe og enkeltperson er der derudover behov for et integreret policy-mix. Regionale og lokale myndigheder er hovedaktørerne i udviklingen og gennemførelsen af dette koordinerede policy-mix i samarbejde med deres partnere (f.eks. nationale myndigheder, arbejdsgivere, andre offentlige myndigheder, NGO'er). Hovedformålet med et omfattende og integreret policy-mix er at eliminere flaskehalse for så mange mennesker som muligt med det formål at integrere dem på arbejdsmarkedet. Dette kan gøres ved hjælp af coaching, vejledning og efteruddannelse med henblik på lønnet beskæftigelse samt etablering af beskæftigelse for beskyttede grupper, dvs. beskæftigelse for dem, der endnu ikke er i stand til at varetage et fast arbejde.
37.

bemærker, at Ohrid-rammeaftalens iværksættelse har medført gennemgribende ændringer i samfundet i Den Tidligere Jugoslaviske Republik Makedonien ved at tage fuld højde for dets multietniske og multikulturelle karakter og dermed repræsentere en central del af de politiske kriterier for EU-tiltrædelse; gentager, at det er vigtigt at respektere Badinter-princippet fuldt ud og at alle parter skal respektere hinanden gensidigt og arbejde sammen inden for demokratiske institutioner, som landet har gjort en så stor indsats for at etablere. Beklager dog, at integrationen af etniske mindretal stadig er begrænset;
41.

finder, at overførsler af overskydende vandressourcer og andre former for udveksling af vand mellem systemer inden for hver enkelt medlemsstat er positive udtryk for solidaritet på vandområdet, forudsat at det garanteres, at de bidrager til at forbedre miljøet og vandkvaliteten og beskytte vandførende lag og vandløb;
38.

er enig med Kommissionen i, at kampen mod klimaændringerne og tilpasningen til deres følger er en vigtig udfordring for regionerne i den yderste periferi på grund af deres geografiske situation og sårbarhed; understreger, at de særforanstaltninger, der skal vedtages på dette område for at undgå negative følger for disse regioners transport og økonomi samt for deres borgere, skal være reelle og effektive;